
DISSERTATIO 


INAUGURALIS 


DE 

ANIMALIUM  TEMPERIE. 


Rerum  organicarum,  ut  animalium,  ita  plantarum, 
temperies  ideo  ab  aliarum  rerum  distat,  quod  per 
se  propemodum  eadem,  quaecunque  sit  intra  cer¬ 
tos  fines  rerum  circumstantium  temperies,  semper 
servatur.  Facultas,  autem,  hoc  efficiendi  eo  major 
in  omnibus  rebus  organicis  esse  videtur,  quo  per¬ 
fectior  est  singularum  structura  ;  quocirca  minima 
in  plantis,  quidem,  atque  vilioribus  animalibus  est, 
amplissima,  vero,  in  homine,  qui  demum  omnibus 

coelis,  frigidissimis  pariter  atque  calidissimis,  ac¬ 
commodare  sese  potest.  Insuper  in  ipso  homine 
eadem  facultas  modo  major,  modo  minor,  est,  pro 
aetate  aliisque  rebus  ;  quo  fit,  ut,  minima  in  recens 
nato,  sensim  augeatur,  prout  adolescit  homo,  pari¬ 
que  ratione  postea,  ut  accedit  senectus,  imminua¬ 
tur  ; —  quinetiam  non  semper  eadem  certis  diei  tem¬ 
poribus  esse  videatur,  sed  eo  magis  utique  pollere, 
quo  reliquarum  functionum,  maximeque  respira¬ 
tionis  atque  sanguinis  circuitus,  vires  majores  sunt. 
Qualis,  autem,  sit  ista  facultas,  summa  semper  in¬ 
ter  Physiologos  controversia  fuit.  Lex,  enim,  ge¬ 
neralis  naturae  est,  ut  calor  semper  ad  aequilibrium 
spectet  :  quemadmodum,  igitur,  res  organicae  pos¬ 
sint  in  medio  frigido  tantum  penum  caloris  intus 
suppeditare,  ut  non  praeter  solitum  modum  friges¬ 
cant  ;  in  calido,  autem,  exterioris  caloris  introitum 
ita  prohibere,  ut  non  pari  ratione  incalescant, 
magna  semper  quaestio  fuit,  neque  quidem  hodie 
ullo  modo  componitur.  Cogito,  igitur,  in  sequen¬ 
tibus  paginis,  hanc  quaestionem,  (solum,  autem, 
quod  ad  animalia,  atque  praecipue  hominem,  at- 

tinet,)  breviter  exagitare  ;  quod  quo  melius  faciam, 
praecipuas  opiniones,  quae  de  hac  re  hucusque  pro¬ 
positae  sunt,  primum  proponam. 

Vix  opus  est  antiquorum  opiniones  de  caloris 
animalis  ortu  (nam  de  frigore  animali  nondum  ali¬ 
quid  dictum  erat)  serio  proferre. 

Credidit  Hippocrates  calorem  animalium  inna¬ 
tum  quasi  in  cordis  ventriculis  esse  ;  praecipuam- 
que  respirationis  utilitatem  esse,  ut  frigidum 

aerem  acciperet,  qui  in  eosdem  ventriculos  per  au- 

% 

riculas,  modo  flabellorum,  dirigeretur,  ad  nimium 
eorum  calorem  temperandum. 

Respiratio,  igitur,  secundum  eum,  non  ad  gig¬ 
nendum  calorem,  sed  ad  moderandum,  contulit ; 
sed  plane  diversa  ab  hac  opinio  Galeni  fuit,  a  quo 
quidem  incepit  conjectura,  (postea  omnium  accep¬ 
tissima,)  calorem  proprio  modo  ex  respiratione  pen¬ 
dere.  Ut  putavit  ille,  sanguis  naturalis,  sive  ve¬ 
nosus,  variis  impuritatibus,  (quas  vocavit,) 

oneratur,  idemque,  ubi  ad  cor  fertur,  indeque  per 
pulmones,  has  emittit,  atque  ita  in  vitalem  sangui¬ 
nem,  sive  arteriosum,  convertitur  :  hoc,  autem,  ut 


4 


DE  ANIMALIUM  TEMPERIE. 


faciat,  opus  est,  ut  istae  zuTwSes  cum  subtili  aeris 
spiritu  conjungantur,  simulque  per  tracheam,  v el¬ 
uti  per  caminum,  transmittantur,  atque  ex  hac 
conjunctione  oritur  calor.  Quid,  igitur,  si  moda 
pro  verbo  zcctwSss  utimur  44  Carbonium,”  atque 
pro  verbis  44  subtilis  aeris  spiritus”  utimur  44  Oxy- 
44  genium,”  inter  hanc  sententiam  atque  recentio- 
rum  temporum  diu  acceptissimam  revera  interest  ? 
Atque  simili  modo  dixit  postea  Fallopius,  Hippo¬ 
cratem  simul  atque  Galenum  aliqua  ex  parte  in- 
sequens,  pulmonem  actione  sua  follem  quodammo¬ 
do  repraesentare,  qui,  ut  ignem  refrigerat,  ita  eun¬ 
dem  pari  ratione  urget. 

Haec,  igitur,  praecipua  fuit  de  caloris  animalis 
ortu  sententia,  donec  celeberrima  prolata  est 
Priestley,  Black  atque  Lavoisier  theoria  ;  ne¬ 
que  enim  aliquid  mutarunt,  praeter  mera  vocabu¬ 
la,  ab  altera  parte,  Franciscus  Sylvius  et  Mal- 
pighius,  quorum  ille  quidem  existimavit  materiam 
incendii  vitalis  bilem  esse,  non  xuvrmfog,  hic  au¬ 
tem  adipem ;  ab  altera,  Helmontius  et  Mayow, 
quorum  ille  usus  est,  pro  verbis  44  subtilis  aeris 

“  spiritus,”  “  aliquid  de  natura  gas,”  hic  autem 
“  spiritus  nitrosus — etenim  haec  omnia  putata 
discrimina,  veluti  tam  saepe  in  quaestionibus  phy¬ 
siologicis, 

“  Sunt  verba  et  voces,  praetereaque  nihil.” 

Existimarant,  quidem,  interim  Cartesius  calo¬ 
rem  animalium  ex  sanguinis  in  corde  ebullitione, 
atque  Boerhaavius,  DuGLASSiusque  ex  ejusdem 
sanguinis  in  vasis  suis,  pariterque  globulorum  ejus 
inter  se,  attritione  quodammodo  pendere  ;  verum 
de  his  conjecturis  satis  sit  dixisse,  primum,  quod 
nulla  talis  sanguinis  ebullitio  in  corde  certe  occur¬ 
rit,  atque  deinde,  quod  corporum  liquidorum  at¬ 
tritio  calorem  nunquam  aut  movet,  aut  movere  po¬ 
test. 

Redeamus,  ergo,  ad  eam  opinionem,  qua  puta¬ 
tur  calor  animalis  proprio  aliquo  modo  ex  respira¬ 
tione  proficisci.  Atque  ita,  quidem,  rem  se  habere 
multis  nominibus  a  priori  maxime  verisimile  esse 
videtur.  Nam, 

imo,  Omnium  animalium  calor  naturalis  eo 
semper  altior  est,  quo  respiratio  perfectior,  oxy- 

geniique  consumptio  major  est  \  ideoque  in  avibus 
saepe  ad  gradum  140m  ascendit,  dum  in  mamma¬ 
libus  infra  103m  ;  in  reptilibus,  piscibusque  et 
vermibus  infra  60m  \  utque  adeo  in  animalibus  „ 
hibernantibus,  tum  cum  hiemis  frigore  opprimun¬ 
tur,  non  ultra  36ra  saepe  sit. 

2do,  Repertum  est,  plurimorum  virorum  expe¬ 
rimentis,  calorem  omnium  animalium  semper  im¬ 
minui,  eadem  ratione,  qua  eorum  respiratio  arte 
impeditur. 

3tio,  Constat,  etiam,  ex  aliorum  experientia,  om¬ 
nia  animalia  eo  minus  incommodi  ex  respiratione 
impedita  pati,  quo  minor  naturalis  eorum  calor 
est ;  quocirca  frigidi  sanguinis  animalia,  atque  re¬ 
cens  nata,  difficilius  asphyxiaxafficiuntur,  quam 
alia. 

4t0,  Quod  ad  diversas  tempestates  quoque  at¬ 
tinet,  plus  oxygenii  hieme,  (nisi  ab  animalibus  hi¬ 
bernantibus)  quam  aestate,  consumitur,  atque  pari 
ratione  plus  caloris  generatur. 

5to,  Sanguinis  arteriosi,  per  respirationem  de¬ 
mum  effecti,  temperies  altior,  quam  venosi,  semper 
est. 

Hoc,  autem,  quemadmodum  occurrat,  explicare 
conatus  est,  recentioribus  temporibus,  primum 
Priestley,  qui  totum  tribuit  conjunctioni  inter  se 
putati  sui  “  Phlogiston”  corporis  atque  aeris  oxy- 
genii ;  cumque  repertum  fuerit  postea  a  Black 
atque  Lavoisier,  tantundem  acidi  carbonici  inter 
spirandum  semper  formari,  quantum  oxygenii  con¬ 
sumptum  erat,  atque  insuper  densitatem  prioris 
multo  majorem,  quam  posterioris,  esse,  tota  res'  in 
aprico  videbatur.  Constabat,  enim,  omnium  re¬ 
rum  capacitatem  caloris  eo  minorem  esse,  quo  ma¬ 
jor  earum  densitas  fuit ;  ideoque,  ubi  oxygenium 
in  acidum  carbonicum  convertebatur,  fieri  non  po¬ 
tuit,  quin  calor  emitteretur,  idemque  universum 
corpus  idoneo  modo  calefaceret.  Interim,  vero, 
difficillimum  dictu  fuit,  cur  pulmo  non  magis, 
quam  reliquum  corpus,  incalesceret,  eodem  modo, 
quo  focus,  ubi  incendium  protinus  efficitur,  (atque 
omnibus,  quidem,  nominibus  animalium  caloris  or¬ 
tus  vulgare  incendium  tunc  temporis  repraesentare 
videbatur,)  utique  magis,  quam  caeterum  cubicu¬ 
lum,  ardet.  Ad  hoc,  autem,  explicandum  propo- 

suit  Crawford  pulcherrimam  suam  de  caloris  dis¬ 
tributione  theoriam ,  atque  ita  totam  rem  in  per¬ 
petuum  absolvere  visus  est.  Reperit,  enim,  Craw¬ 
ford,  aut  reperisse  se  credidit,  sanguinis  arteriosi 
capacitatem  caloris  propemodum  eadem  ratione 
venosi  capacitatem  excedere,  qua  acidi  carbonici 
capacitas  oxygenii  capacitate  minor  fuit  ;  quo  fac¬ 
tum  est,  ut,  quicquid  caloris  ex  formatione  acidi 
carbonici  extricatum  est,  idem  protinus  a  sanguine 
arterioso,  (qui  eodem  temporis  articulo  formatus 
est,)  absorberetur,  latensque  fieret,  donec  iste  san¬ 
guis  arteriosus  in  venosum  iterum,  in  generali  suo 
per  corpus  circuitu,  converteretur,  quum  demum 
se  manifestaret,  atque  ita  omnes  corporis  partes 
pariter  calefaceret.  Nihil  pulchrius  certe  excogi¬ 
tari,  quam  haec  theoria ,  potuit,  eadem  que,  igitur, 
diu  acceptissima  inter  Physiologos  fuit  :  non  po¬ 
tuit,  vero,  scientiae  incrementa  sustinere  ;  titubare 
brevi  fundamenta  ejus  coeperunt ;  mox  singula 
ruunt ;  perpaueique  hodie,  credo,  sunt,  qui  hanc 
sententiam  de  animalium  caloris  ortu  amplectan¬ 
tur. 

Ut  haec  opinio,  autem,  vera  sit,  multa  postu¬ 
lantur,  quae  omnia,  quidem,  dubia  sunt,  et  quae¬ 
dam  evidenter  falsa.  Concedendum,  enim,  pri¬ 
mum  est,  acidum  carbonicum,  inter  spirandum 
extricatum,  ex  mera  chemica  conjunctione,  in  cel¬ 
lulis  pulmonis,  carbonii  sanguinis  venosi  et  aeris 
oxygenii  fieri  ;  deinde,  idem  acidum  carbonicum 
minorem  capacitatem  caloris,  quam  oxygenium, 
habere  ;  postea,  pari  ratione  capacitatem  sanguinis 
arteriosi,  quam  venosi,  majorem  fieri  ;  atque  tan¬ 
dem,  quoties  similes  mutationes  chemicae  arte  ef¬ 
ficiuntur,  similem  caloris  extricationem  occurrere. 
Haec  omnia,  autem,  merito  quaeri,  atque  quaedam 
ex  toto  negari,  possunt.  Ostenderunt,  enim,  ini¬ 
tio  De  la  Roche  et  Berard  vehementer  dubium 
esse,  an  acidi  carbonici  capacitas  caloris  revera  mi¬ 
nor,  quam  oxygenii,  esset  ;  simulque  clarissimus 
Davy  in  dubium  vocavit,  ecquid  arteriosi  sangui¬ 
nis  capacitas  venosi  capacitatem  superaret.  Insu¬ 
per  affirmavit  Brodie  se  posse  omnes  easdem  che- 
micas  mutationes,  quae  in  naturali  respiratione  ef¬ 
fici  existimantur,  respiratione  arte  servata,  in  mor- 

tuo  animali  efficere ;  idemque  adeo  non  propterea 
incalere,  ut  citius  infrixerit,  quam  altera  bestia, 
quae  eodem  tempore  interempta,  intactaque  relicta 
erat.  Haec  omnia  totam  conjecturam  Crawfordia- 
nam  non  vehementer  labefactare  non  potuerunt ; 
sed  praecipuum  adversus  eam  argumentum  esse 
videtur  plerorumque  hodie  summorum  physiologo- 
rum  opinio,  acidum  carbonicum  nullo  modo  ex 
simplice  carbonii  sanguinis  cum  aeris  oxygenio 
conjunctione  formari,  sed  propriam  ex  eodem  san¬ 
guine  secretionem  esse  ;  de  hac,  autem,  opinione 
pauca  dicam,  (non  quidem  tam  ad  Crawford 
sententiam  evertendam,  quam  ad  aliam  quandam 
stabiliendam,)  si  prius  alias  aliquas  conjecturas, 
quae  interim  de  hac  re  propositae  sunt,  breviter 
protulerim. 

Ex  his  celeberrima  fortassis  Bichat  fuit,  a  quo 
existimatur,  calorem  animalium  ex  perpetua  eorum 
nutritione  pendere  :  sanguis  enim,  inquit,  perpe¬ 
tuo  in  ossa,  musculos,  membranas  aliasque  textu¬ 
ras  solidas  convertitur  ;  et,  cum  rerum  solidarum 
capacitas  caloris  minor,  quam  liquidarum,  sit,  se- 

quitur,  ut  superfluus  calor  hoc  modo  perpetuo 
evolvatur.  Obliviscitur  interim  clarissimus  vir, 
partes  solidas  corporis  pari  ratione  perpetuo  in 
sanguinem  per  absorptionem  iterum  converti, 
quo  necessario  fit,  ut,  quantus  calor  priore  actione 
nascitur,  tantus  posteriore  consumatur,  corporisque 

temperies  eadem  relinquatur. 

Ab  altera  parte,  credidit  Wilson  Philip,  ani¬ 
malium  calorem  quodammodo  a  nervis  protinus  se¬ 
cerni  j  sed  haec  opinio  neque  teneri,  neque  quidem 
facile  intelligi,  potest.  Quid  enim,  ex  vocabulo 
secretio”  unquam  intelligimus,  nisi  quoi undam 
sanguinis  elementorum  novam  inter  se  conjunctio¬ 
nem,  ita  ut  nova  res  composita  fiat  ?  At  calor,  si 
omnino  materia  est,  certe  materia  simplex  est, 
ideoque  ex  aliarum  rerum  conjunctione  foimaii 
nullo  modo  potest,  et,  quaecunque  sint  corporis 
animalis  propriae  vires,  nimium  certe  foiet  affii- 
mare,  corpus  animale  posse  ex  nihilo  aliquid  creare. 

Pejor  etiam  est  sententia  Pring,  apud  quem 
animalium  calor  est  pars  ipsius  principii  vitae,  eo¬ 
dem  tempore,  quo  hoc  ipsum  ex  ciborum  assimila- 

tione  evolvitur,  simul  evoluta.  Ut  praetermittam, 
enim,  totam  quaestionem,  ecquid  vitae  principium 
revera  existat,  utique,  si  existit,  simplex  est  et 
immateriale,  ideoque  affirmare  calorem  materia¬ 
lem  partem  esse  principii,  non  modo  simplicis,  sed 
etiam  immaterialis,  manifeste  absurdum  est. 

Eodem  redit  opinio  Boin,  qui  arbitratur,  calo¬ 
rem  animalium  ex  summa  eorum  functionum  aliquo 
modo  proficisci  :  hoc,  enim,  dicere,  nisi  simul  di¬ 
cat,  quemadmodum  ita  proficiscatur,  est  affirmare 
id,  quod  cognoscimus  omnes,  atque  praetermittere 
id,  quod  solum  postulamus,  ut  explicetur. 

Supervacuum  foret  plures  de  hac  re  conjecturas, 
vel  potius  nuda  vocabula,  hic  proferre  :  constat, 
calorem  animalium  arctius  cum  respiratione,  quam 
cum  aliqua  alia  functione,  conjungi,  sed  nullo  mo¬ 
do  sequitur,  ut,  quae  de  natura  hujus  conjunctionis 
dixerit  Crawford,  vera  sint  aut  verisimilia.  Dixi 
supra,  quam  dubia  sint  aliqua  ejus  theoriae  funda¬ 
menta  ;  totaque  protinus  ruat  necesse  est,  si  con¬ 
ceditur,  totum  oxygenium,  quod  inter  spirandum 
consumitur,  in  sanguinem  arteriosum  absorberi,  to- 

tumque,  quod  evolvitur,  acidum  carbonicum  ex  san¬ 
guine  venoso  pari  ratione  secerni  :  et,  quod  ita  res 
se  habet,  quaedam  argumenta  quam  brevissime 
nunc  proferam. 

Quod  attinet,  autem,  ad  oxygenii  in  sanguinem 
arteriosum  absorptionem,  uti  existimarunt  Spal- 
LANZANI,  VoGEL,  CoNTANCEAU,  NySTEN,  Ed- 
wards,  Williams,  aliique  plurimi,  dici  potest, 

lrao,  Quod,  ubi  aer,  ex  oxygenio  et  nitrogenio  com¬ 
positus,  in  aliquo  corporis  organo,  veluti  pleurae 
peritonaeive  cavo,  ex  aliqua  causa  collectus  fuerit, 
prius  brevi  tempore  absorbetur,  dum  posterius 
relinquitur ;  id,  quod  abunde  ex  Davy  atque 
Duncan  experimentis  comprobatum  est. 

2do,  Quod  pleraeque  res  in  pulmonem  arte  immissae, 
(uti  ostenderunt  Auteniieith,  Mayer,  Ma- 
gendie,  atque  multi  alii,)  citissime  absorbentur  ; 
idque  evidenter  in  sanguinem  arteriosum,  quo¬ 
niam  multo  prius  in  sinistro  cordis  cavo,  quam 
in  dextro,  deteguntur. 

3tio,  Quod  venae  pulmonis  origine  sua,  aliisque  re- 

bus  omnibus,  quod  ad  structuram  atque  functio¬ 
nem  generalem,  alias  corporis  venas  ex  toto  re¬ 
praesentant,  novimusque  ex  Magendie,  Dupuy- 
tren,  Ribes,  Mayeii,  Tjedemann,  aliorum- 
que  experimentis,  quam  celeriter  reliquae  venae 

omnes  res,  quae  iis  objiciuntur,  absorbere  sole- 

\ 

ant. 

4t0,  Quod,  nisi  oxygenium  in  sanguinem  arterio¬ 
sum  absorbetur,  difficillimum  est  dictu,  quemad¬ 
modum  possit  foetus  respirationi  inservire  $  san¬ 
guis,  enim,  maternus  est  foetui  id,  quod  aqua 
pisci  est,  beneque  cognoscitur,  eam  aquam  pisci 
inutilem  esse,  nisi  liberum  oxygenium  in  se  con¬ 
tinet. 

Nihil  hic  dico  de  putata  inventione  acidi  carbo- 
nici  jam  formati  in  sanguine  venoso,  ut  crediderunt 
quidam,  ex  conjunctione  inter  se,  in  venarum  radi¬ 
culis,  absorpti  oxygenii  atque carbonii;  neque,  enim, 
talis  ulla  conjunctio,  credo,  occurrit,  et  vehemen¬ 
ter  dubium  est,  utrum  sanguis  venosus  revera  li¬ 
berum  acidum  carbonicum  unquam  contineat. 

Ab  altera  parte,  maxime  verisimile  esse  videtur, 
totum  acidum  carbonicum,  quod  inter  spirandum 
evolvitur,  ex  sanguine  venoso  in  pulmone  secerni, 

lmo,  Quod  idem  acidum  carbonicum  non  modo  ex 
cute  perpetuo  secernitur,  sed  etiam  in  intesti¬ 
nis  aliisque  organis  non  raro  reperitur,  satisque 
manifeste,  uti  ostenderunt  Hunter,  Baillie  at¬ 
que  alii  plures,  non  ex  fermentatione  aliisve  ul¬ 
lis  chemicis  mutationibus,  sed  ex  secretione,  in 
his  locis,  nascitur. 

2do,  Quia  arteriae  pulmonales  non  minus  rebus 
omnibus  alias  corporis  arterias,  quam  venae  pul¬ 
monales  alias  venas,  repraesentant ;  functioque 
praecipua  arteriarum  est  ubique  secernere. 

3tio,  Quia  unica  vena  corporis,  quae  simili  modo, 
quo  arteria  pulmonalis,  distribuitur, — vena  por¬ 
tae  scilicet, — evidenter  secernit,  eoque  semper 
magis,  (uti  pulcherrime  ostendit  Tiedemann,) 
quo  minus  acidi  carbonici  ex  pulmone  evolvitur, 
ita  ut  altera  secretio  alterius  quasi  vicaria  vide¬ 
atur.  In  vilioribus,  igitur,  bestiolis,  in  foetibus, 

atque  adeo  in  omnibus  intemperantibus,  vel  ca¬ 
lido  loco  viventibus,  cum  pulmo  parum  agere  vi¬ 
detur,  jecur  plurimum  certe  agit ;  quo  fit,  ut,  si 
bilem  secretionem  esse  conceditur,  negari  vix  pos¬ 
sit,  acidum  carbonicum  quoque  secretionem  esse. 
4t0,  Quia  omnia  animalia  acidum  carbonicum  emit¬ 
tere  per  expirationem  persistunt  multo  diutius, 
quam  oxygenium  per  inspirationem  accipiunt ; 
id  quod  explicari  nullo  modo  potest,  nisi  admit¬ 
titur,  idem  acidum  carbonicum  ex  sanguine  ve¬ 
noso  protinus  proficisci,  neque  certe  ex  mera 
chemica  conjunctione  elementorum  suorum  in 
pulmonis  cellulis  formari. 

Haec,  igitur,  de  ultimi  fulcimenti  opinionis  Craw- 
fordianae  insecuritate.  At  rogari  potest,  quomo¬ 
do,  si  totum  acceptum  oxygenium  in  sanguinem 
arteriosum  absorbetur,  totumque  acidum  carboni¬ 
cum  non  ex  conjunctione  ejus  cum  carbonio  in  ra¬ 
diculis  venarum  efficitur,  sed  ex  sanguine  venoso 
protinus  secernitur,  ratio  utriusque  semper  ad 
amussim  respondeat.  Uti  mihi  quidem  videtur, 

incipere  solemus,  in  hac  ratione  explicanda,  non  a 
capite,  sed  a  calce,  totius  actionis  ;  neque,  enim, 
ideo  talis  est  fortasse  copia  acidi  carbonici  emissi, 
quia  talis  fuit  copia  consumpti  oxygenii,  sed  ideo 
talis  est  ratio  absorpti  oxygenii,  quia  talis  fuit  ratio 
acidi  carbonici  secreti.  Etenim,  quo  plus  acidi 
carbonici  a  sanguine  secernitur,  eo  plus  oxygenii 
postulabitur  ad  defectum  resarciendum  ;  neque 
magis  mirabilis  esse  videtur,  in  hoc  exemplo,  per¬ 
petua  ratio  inter  copias  rerum  amissarum  atque  ac¬ 
quisitarum,  quam  quod  absorptio  ubique  alias  eb 
celerior  semper  est,  quo  vasorum  plenitudo  minor, 
eb  tardior,  quo  major  est. 

Venio  nunc  ad  eam  explicationem  ortus  caloris 
animalis,  ex  praedictis  omnibus  derivatam,  quae 
mihi  maxime  verisimilis  esse  videtur.  Dixi  supra, 
temperiem  sanguinis  arteriosi  altiorem,  quam  ve¬ 
nosi,  esse ;  siquidem,  uti  comprobavit  Joannes 
Davy,  prior  in  corde  est  ad  104<°,  posterior,  au¬ 
tem,  ad  102°  solum  est.  Hoc  discrimen  temperiei, 
dum  mos  erat  omnia  ad  diversas  capacitates,  et  ad 
latentem  calorem,  referre,  tam  exiguum  esse  puta- 

batur,  ut  ex  toto  omitti  sine  incommodo  potuerit : 
fortasse,  vero,  totus  calor  animalis  ex  hoc  temperiei 
discrimine  pendet.  Nimis  vulgaris  error  est  exis¬ 
timare,  opus  esse,  ut  copia  caloris,  quae  par  est 
discrimini  inter  temperiem  corporis  animalis  atque 
medii ,  quod  id  circumdat,  extricetur  singulis  minu¬ 
tis  temporis,  dum  solum  opus  est,  ut  tantundem  ex¬ 
tricetur,  quantum  eodem  tempore  a  corpore  evolvi- 
tur;  cumque  consideramus,  quam  ingens  copia  san¬ 
guinis  singulis  minutis  per  radiculas  arteriarum 
pulmonalium  transmittatur, — non  minus  fortasse 
quam  decem  librae,— quae  tota  incrementum  tem¬ 
periei  ad  duos  gradus  accipit,  admodum  verisimile 
mihi  esse  videtur,  ut  docet  Holland,  hoc  abunde 
sufhceie  ad  corporis  calorem  integrum  servandum. 
Unde,  autem,  venit  id  temperiei  incrementum  ? 
Secundhm  Fletcher,  in  praelectionibus  ejus, 
fortasse  ex  illa  ipsa  oxygenii  absorptione,  de  qua 
proxime  locutus  sum  ;  unde  tanto  plus  caloris  san¬ 
guini  arterioso  adjicitur,  quam  ex  secretione  acidi 
carbonici  a  venoso  abstrahitur,  ut  corpus  perpetuo 
lecte  incalescat.  Uti  ille  inquit,  quoties  corpus 

aliquod  aereum  in  liquidum  convertitur,  extricatio 
caloris,  et,  quoties  liquidum  in  aereum,  absorptio 
ejus,  semper  occurrit,  quae  par  est  discrimini  inter 
singulorum  densitates.  Sequitur,  igitur,  ut  ex 
introitu  oxygenii  in  sanguinem  arteriosum  calor 
evolvatur,  atque  ex  acidi  carbonici  exitu  ex  san¬ 
guine  venoso  idem  absorbeatur  ;  atque,  si  idem 
discrimen  fuisset  inter  densitates  duorum  priorum 
corporum  atque  duorum  posteriorum,  tantundem 
altera  actione  absorberetur,  quantum  altera  evolvi- 

f 

tur,  atque  nec  calor,  nec  frigus,  oriretur.  Verum 
majus  discrimen  est  inter  densitatem  oxygenii  at¬ 
que  sanguinis  arteriosi,  quam  inter  densitatem  aci- 
di  carbonici  atque  sanguinis  venosi :  etenim  san¬ 
guinis  arteriosi  pondus  est  ad  aquae  veluti  1049, 
et  ad  aeris  veluti  839,200,  oxygenii,  autem,  pon¬ 
dus  est  ad  aeris  veluti  1110  ;  dum,  ab  altera  parte, 
sanguinis  venosi  pondus  est  ad  aquae  veluti  1051, 
et  ad  aeris  veluti  840,800  ;  acidi  carbonici,  autem, 
pondus  est  ad  aeris  veluti  1520.  Nunc 
7 56,  et  553  :  sequitur,  igitur,  ut  incre¬ 

mentum  densitatis  ab  absorpto  oxygenio  excedat 

amissionem  ejus  a  secreto  acido  carbonico  veiuti 
7 <56  ad  553  \  quo  fit,  ut,  ratione  supra  proposita, 
incalescat  sanguis  arteriosus,  idemque  perpetuo 
tanta  copia  per  universum  corpus  diffusus  idoneam 
atque  aequalem  in  omnibus  partibus  temperiem 
-servet. 

Haec  explicatio,  si  vera  est, — -atque  nihil  postu¬ 
lare  mihi  videtur,  quod  non  omnibus  conceden¬ 
dum  fore  arbitror,— acidi  carbonici  formatio  adeo 
non  caloris  animalis  fons  est,  ut  etiam  frigoris 
causa  sit  \  sic,  tamen,  ut  absolutum  frigus  movere 
nunquam  possit,  (quoniam  oxygenii  consumptio 
semper  ad  acidi  carbonici  evolutionem  respondet,) 
sed  solum  calorem,  alias  effectum,  temperet.  Et 
quam  bene  quadrat  haec  opinio  cum  sententia, 
apud  omnes  acceptissima,  alteram  secretionem  ae¬ 
ream, ^ — halitus  scilicet, — -etiam  absoluti  frigoris 
causam  esse,  unicum  que  modum  esse,  quo  corpus 
animale,  in  caloribus  ingentibus,  idoneam  suam 
temperiem  conservat !  Dum  rursus,  quid  insulsius 
esse  potest,  quam  affirmare,  alterum  spiritum,  a 
corpore  extricatum,  frigoris  causam  esse,  alterum 

caloris  ?  Nimis  longum  foret  in  totam  quaestionem 
de  frigore  animali  hic  descendere,  vel  alia  multa 
afferre,  quae  sententiam  proxime  propositam  de 
animalium  caloris  ortu  sustinere  videntur.  Dis- 
sertatiunculam,  enim,  non  librum,  scribere  con¬ 
stitui  \  et  longum  librum  postularet,  non  dicam 
totam  rem  absolvere,  sed  etiam  tenuissimam  ejus 
partem,  qua  debet  diligentia  atque  cura  pertrac¬ 
tare. 


FINIS. 


